
Urbanism şi Dezvoltare Teritorială Durabilă URBAN-INCERC

INCD “URBAN-INCERC”

MINISTERUL EDUCAŢIEI  ŞI CERCETĂRII


A N U N Ț 
10.08.2026

În conformitate cu Legea nr.183/2024 privind statutul personalului de cercetare, dezvoltare şi inovare publicată în Monitorul Oficial nr.546 din 12 iunie 2024, Hotărârea nr.1568 din 4 decembrie 2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare şi inovare din organizaţiile de cercetare și Regulamentul de concurs pentru ocuparea posturilor vacante de asistent de cercetare științifică (ACS), cercetător științific (CS) și cercetător științific gradul III (CS III), precum și promovarea personalului CDI din cadrul INCD URBAN – INCERC, INSTITUTUL NAȚIONAL DE CERCETARE-DEZVOLTARE ÎN CONSTRUCȚII, URBANISM ȘI DEZVOLTARE TERITORIALĂ DURABILĂ URBAN-INCERC organizează la sediul instituției din Șos.Pantelimon nr.266, sector 2, București, concurs pentru ocuparea unui post vacant de cercetător recunoscut R2 (cercetător științific gr.III), specialitatea Arhitectură și Urbanism, Inginerie Peisagistică sau Biotehnologii aplicate în Inginerie Civilă, normă întreagă 8h, perioadă nedeterminată, Secția Cercetare, Dezvoltare Inovare Construcții – Sucursala Cluj-Napoca, normă: 8 ore, perioadă nedeterminată, salariul de bază brut lunar 5.460 lei.
Cerințe post:

a) Studii superioare în domeniul Arhitectură și Urbanism, Horticultură  -Inginerie Peisagistică cu competențe în proiectarea și managementul spațiilor verzi, infrastructură verde, amenajarea teritoriului, ecologie urbană, Biotehnologie cu competențe în cercetarea și implementarea soluțiilor bazate pe natură, a infrastructurii verzi și a proceselor biotehnologice aplicate mediului construit, cu rol în adaptarea la schimbările climatice, regenerarea urbană, managementul durabil al resurselor și creșterea rezilienței sistemelor urbane și a infrastructurilor asociate, Inginerie Civilă.
b) Studii aprofundate: master domeniul Arhitectură și Urbanism, Horticultură, Proiectarea, amenajarea și întreținerea spațiilor verzi.

c) Studii doctorale: domeniul Arhitectură și Urbanism, Horticultură, Biotehnologie, Inginerie Civilă.
d) Experiență de lucru în laborator de încercări în cadrul unei structuri de cercetare – dezvoltare (institut de cercetare – dezvoltare, universitate etc.), stagii de cercetare în universități de renume naționale sau internaționale, calitatea de membru în echipe de implementare ale unor proiecte de cercetare finanțate prin apeluri publice sau inginer peisagist, constituie avantaj.
e) Cunoștințe avansate de operare calculator, experiență de lucru cu pachetele Office Microsoft (Word, Excel).
f) Cunoașterea limbii engleze cel puțin la nivel mediu sau a altei limbi de circulație internațională.
g) Capacitate de analiză și sinteză, disponibilitate la sarcini și dorință de perfecționare.
h). Abilități de comunicare și lucru în echipă.
Tematică:
· Arhitectură peisageră și amenajarea teritoriului - Principiile proiectării peisagere. Integrarea spațiilor verzi în dezvoltarea urbană. Infrastructura verde și infrastructura .albastră. Coridoare ecologice și conectivitate urbană. Soluții bazate pe natură (Nature-based Solutions). Principii contemporane de planificare urbană.
· Spații verzi în raport cu construcțiile - Rolul spațiilor verzi în ansamblurile rezidențiale și în zonele construite. Vegetația în proiectarea urbană și în documentațiile de urbanism. Acoperișuri și fațade verzi. Peisajul construit și integrarea construcțiilor în cadrul natural. Amenajarea peisageră aferentă investițiilor în construcții.
· Schimbări climatice și reziliență urbană - Adaptarea orașelor la schimbările climatice. Combaterea efectului de insulă de căldură urbană. Gestionarea apelor pluviale prin infrastructură verde. Biodiversitatea urbană.
· Cercetare și inovare - Metodologia cercetării aplicate. Elaborarea documentațiilor tehnico-științifice. Indicatori de performanță ai infrastructurii verzi. Proiecte naționale și europene privind dezvoltarea urbană durabilă.
· Sustenabilitate în construcții - Economia circulară în construcții. Materiale de constructii inovative și sustenabile. Certificarea clădirilor verzi. Integrarea soluțiilor peisagere în performanța de mediu a clădirilor. 
· Cunoștințe generale foarte bune de utilizare a unor instrumente digitale utilizate în cercetare: Microsoft Office (Microsoft Word, Excel, PowerPoint), Cunoștințe foarte bune: SketchUp, CorelDraw, Realtime Landscape Architecture, Artlantis Rendering, Lumion 3D Rendering Software, Adobe InDesign, Adobe Photoshop , Cunoștințe bune: AutoCAD, ArchiCAD, ArcGIS.

· Organizarea și funcționarea institutului INCD URBAN-INCERC.

Bibliografie

· Legea nr. 10/1995 privind calitatea în construcții.

· LEGE nr. 24 din 15 ianuarie 2007 (republicată) privind reglementarea și administrarea spațiilor verzi din intravilanul localităților*).
· LEGE nr. 47 din 19 martie 2012 pentru modificarea şi completarea Legii nr. 24/2007 privind reglementarea şi administrarea spaţiilor verzi din intravilanul localităţilor.
· Legea nr. 50/1991 privind autorizarea lucrărilor de construcţii, republicată, cu modificările şi completările ulterioare.
· Legea nr.350/2001 privind amenajarea teritoriului și urbanismului, actualizată 2024.
· Ordinul nr. 233 din 26 februarie 2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismului şi de elaborare şi actualizare a documentaţiilor de urbanism.
· Ordonanţa de urgenţă nr. 195/2005 privind protecţia mediului.
· Legea nr.422/2001 privind protejarea monumentelor istorice, actualizată 2024.
· HG nr.525/1996 privind aprobarea Regulamentului general de urbanism, republicată, cu modificările și completările ulterioare.
· Ordinul nr.13N/1999 privind conţinutul-cadru al Planului Urbanistic General.
·  Legea nr.350/2001 privind amenajarea teritoriului şi urbanismul, cu modificările şi completările ulterioare.
·  HGR nr. 525/1996 pentru aprobarea Regulamentului General de Urbanism, republicată, cu modificările şi completările ulterioare.
· Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții.
· Strategia Națională de Cercetare, Inovare și Specializare Inteligentă 2022-2027.
· Planul Național de Cercetare, Dezvoltare și Inovare 2022-2027.
· The European Green Deal and the impact of climate change on the EU regulatoryframework, Presses universitaires Saint-Louis Bruxelles, Bruxelles, 2024, DOI: 10.4000/12kfd.
· OECD. (2015). Frascati Manual 2015: Guidelines for Collecting and Reporting Data on Research and Experimental Development. OECD Publishing.https://doi.org/10.1787/ 9789264239012-en.
· OECD, & Eurostat. (2018). Oslo Manual 2018: Guidelines for Collecting, Reporting and Using Data on Innovation (4th ed.). OECD Publishing. https://doi.org/10.1787/ 9789264304604-en.
· LEGEA nr. 64 din 11 octombrie 1991 (republicată)privind brevetele de invenție).
· Legea nr. 83/2014, privind invenţiile de serviciu.
· Consiliul Național de Etică a Cercetării Științifice, Dezvoltării Tehnologice și Inovării. (2022). Ghid de integritate în cercetarea științifică.
· Legea nr. 206/2004 privind buna conduită în cercetarea ştiinţifică, dezvoltarea tehnologică şi inovare.
· ALLEA. (2023). The European Code of Conduct for Research Integrity (Revised Edition 2023). All European Academies (ALLEA). https://allea.org/code-of-conduct/.
· Legea nr. 183/2024 privind statutul personalului de cercetare, dezvoltare şi inovare.
· Regulament de Organizare și Funcționare al INCD URBAN-INCERC.
Concursul se va desfăşura la sediul INCD URBAN-INCERC, Sucursala Cluj-Napoca, Calea Florești nr.117, în data de 10.09.2026, ora 10.00.

Etapele de desfășurare ale concursului:

-    11 august 2026 – 09 septembrie 2026 – depunere dosare concurs;
-    10 septembrie 2026 – desfășurare concurs;

-    11 septembrie 2026 – 15 septembrie 2026 – finalizarea concursului la nivelul comisiei    

    (elaborare raport comisie de concurs);
· 16 septembrie 2026 – 17 septembrie 2026 – afișarea rezultatelor;
· 18 septembrie 2026 – 22 septembrie 2026 – depunere contestații;
· 23 septembrie 2026 – 25 septembrie 2026 – soluționarea contestațiilor;
· 28 septembrie 2026 – întocmirea raportului comisiei de soluționare a contestațiilor

· 29 septembrie 2026 – 30 septembrie 2026 – aprobarea raportului de către Consiliul Științific;
· 01 octombrie 2026 – publicarea rezultatelor finale;
· 08 octombrie 2026 – publicarea datelor candidatului declarat admis (CV, fișa de verificarea a îndeplinirii standardelor, lista publicațiilor științifice).

Dosarul de concurs se depune în format electronic, la adresa de e-mail resurseumane@ incd.ro sau în format fizic, la Compartimentul Resurse Umane din cadrul INCD URBAN – INCERC, Șos.Pantelimon nr.266, Sector 2, București.
Dosarul de înscriere la concurs va cuprinde obligatoriu următoarele documente:

(1) Cerere-tip de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar. 

(2) Propunerea de dezvoltare a carierei științifice din punctul de vedere al activităților de cercetare științifică, de maximum 5 pagini.

(3) Curriculum Vitae, semnat de candidat, ce trebuie să includă: 

a) studiile efectuate și diplomele obținute;

b) experiența profesională și locurile de muncă relevante ocupate anterior;

c) proiectele de cercetare-dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, bugetul proiectului și  principalele publicații științifice sau brevetele de invenție rezultate;

d) premii sau alte elemente de recunoaștere a contribuției științifice;

e) descrierea narativă a celor mai importante 3 realizări în tematica postului pentru care se organizează concurs - maximum 3 pagini.

(4) Lista publicațiilor științifice, lucrărilor, articolelor/studiilor, brevetelor selectate de candidat în funcție de relevanța acestora pentru activitățile de cercetare științifică proprii şi/sau ale postului scos la concurs,  astfel: 

a) lista a cel mult 10 publicații științifice, cele mai relevante, precum: cărți de autor, articole, studii, capitole, volume editate, lucrări;

b) lista brevetelor de invenție și a altor titluri de proprietate industrială;

c) lista cărților de autor și a volumelor editate;

d) lista articolelor/studiilor in extenso, publicate în reviste din fluxul științific internațional principal;

e) lista altor lucrări și contribuții științifice.

(5) Fișele de verificare a îndeplinirii standardelor INCD URBAN-INCERC, completate și semnate de către candidat, după caz.

(6) Copia diplomei de licență sau echivalentă/masterat/doctorat, după caz. În situația în care candidatul declarat câștigător nu deține o diplomă eliberată de o instituție de învățământ superior din România, acesta trebuie să depună o copie, conformă cu originalul, a atestatului de recunoaștere sau de echivalare a acesteia înainte de încadrarea pe post și semnarea contractului individual de muncă, sub sancțiunea neemiterii actului administrativ de încadrare pe post.

(7) Copia actului de identitate sau orice alt document care atestă identitatea, potrivit legii, după caz.

(8) Copia certificatului de căsătorie sau dovada schimbării numelui, după caz.

(9) Adeverință medicală eliberată de medicul de familie al candidatului sau, după caz, certificatul medical de aptitudine emis de medicul de medicina muncii, care să ateste starea de sănătate corespunzătoare îndeplinirii atribuțiilor de serviciu, eliberat(ă) cu cel mult 3 luni înainte de data desfășurării concursului.

(10) Declarația de consimțământ pentru prelucrarea datelor cu caracter personal (GDPR), semnată.

(11) Certificatul de cazier judiciar.

(12) Declarație pe propria răspundere, sub semnătură privată, prin care candidatul atestă veridicitatea informațiilor prezentate în dosar, în caz contrar, candidatul suportând consecințele declarațiilor în fals, în conformitate cu legislația în vigoare.

(13) Copie de pe cartea de muncă sau extras de pe registrul general de evidență a salariaților și/sau copie de pe adeverință/adeverințele traduse de către un traducător autorizat privind activitatea de cercetare-dezvoltare desfășurată în străinătate (dacă este cazul), pentru a dovedi eventuala vechime în activitate.

Toate candidaturile sunt analizate cu obiectivitate şi în deplină confidenţialitate.
DATE DE CONTACT: telefon – 021/627.27.40.

